# A Love Supreme

### Wikipedia

A Love Supreme
John Coltrane
Nauhoitettu | 9. joulukuuta 1964
Julkaistu | 1965
Tuottaja(t) | Bob Thiele
Tyylilaji | jazz
Kesto | 32 min 59 s
Levy-yhtiö | Impulse! Records
John Coltranen julkaisut
Crescent 1964 | A Love Supreme 1965 | The John Coltrane Quartet Plays 1965

A Love Supreme on John Coltranen vuonna 1965 julkaistu albumi, jota pidetään yhtenä merkittävimmistä jazz-levyistä kautta aikojen.

Vuonna 1964 Coltrane alkoi nähdä unia, joissa hänen mukaansa Jumala paljasti hänelle erilaisia musiikillisia teoksia ja käsitteitä. Talvella 1964 kokonainen A Love Supreme -levy ilmestyi hänelle tällaisessa unessa, ja Coltranen kvartetto levytti kuuluisimman ja yhden kaikkien aikojen parhaimpana jazzlevynä pidetyn teoksen joulukuussa 1964. Levy on neliosainen todistus Coltranen uskosta ja rakkaudesta Jumalaan (vaikkei välttämättä kristilliseen Jumalaan – Coltrane usein sanoi palvovansa kaikkien uskontojen jumalia). Vaikka levy on musiikillisesti vaikeasti lähestyttävä, siitä tuli suuri kaupallinen menestys. Kvartetto esitti teoksen vain kerran konsertissa heinäkuussa 1965.

A Love Supreme on neliosainen sarja, joka alkaa "Acknowledgment"-nimisellä osalla. Lyhyen intron jälkeen basso alkaa soittaa kuuluisaa Love Supreme -kuviota, jonka päälle Coltrane soittaa julistavia melodioita jotka etäisesti muistuttavat etelän mustien kirkkojen saarnaajien saarnatyyliä. Pitkän kehittelyjakson jälkeen seuraa A Love Supreme -mantran toisto ensin tenorisaksofonilla ja lopuksi laulaen. "Resolution"-jakso alkaa Coltranen esittelemällä teemalla, jotka seuraavat teeman kehittelyjä intialaisen raga-musiikin tyyppisesti. Kaksi viimeistä osaa: "Pursuance" ja "Psalm" esitetään ilman osien välistä taukoa. "Psalm"-osassa Coltrane lausuu saksofonillaan runon A Love Supreme, jonka sanat löytyvät levynkansiteksteistä. Love Supreme sai kaksi Grammy-ehdokkuutta: jazz-sävellyksestä ja -esityksestä.

## [muokkaa] Kappalelista

1. "Part 1 — Acknowledgement" –7:47
2. "Part 2 — Resolution" –7:22
3. "Part 3 — Pursuance" –10:45
4. "Part 4 — Psalm" –7:08

## [muokkaa] Yhtye

- John Coltrane — tenorisaksofoni, yhtyeen johtaja
- McCoy Tyner — piano
- Jimmy Garrison — kontrabasso
- Elvin Jones — rummut

Haettu osoitteesta http://fi.wikipedia.org../../../a/_/l/A_Love_Supreme_6c0b.html

Luokat: Jazz-albumit | Vuoden 1965 albumit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Italiano
- Polski
- Svenska